Page:King Alfred's West-Saxon Version of Gregory's Pastoral Care (2).djvu/69

60 næfð his agenra unðeawa, hu mæg he ðonne oðerra monna mod lacnian, ðonne he bireð on his agnum monega opena wunda? Se læce bið micles to bald & to scomleas þe gæð æfter oðerra monna husum lacniende, & hæfð on his agnum nebbe opene wunde unlacnode.

X. Hwelc se beon sceal þe to reccendome cuman sceall.

Ac ðone mon sciele ealle mægene to biscephade teon, þe on monegum ðrowungum his lichoman cwilmð, & gastlice liofað, & ðisses middangeardes orsorgnesse ne gimð, ne him nane wiðerweardnesse ne ondræt ðisse worlde, ac Godes anne willan lufað. Swelcum ingeðonce gerist ðæt he for lichoman tidernesse ne for worlde [woruld-]bismere anum wið þa scire ne winne, ne he ne sie gidsiende oðerra monna æhta, ac sie his agenra rummod, and his breost sien symle onhielde for arfæstnesse to forgifnesse, næfre ðeah switur ðonne hit gedafenlic sie for ryhtwisnesse. Ne sceal he noht unalyfedes don, ac ðæt þætte oðre men unaliefedes doð he sceal wepan swæ swæ his agne scylde, hiora untrymnesse he sceal ðrowian on his heortan, & ðæs godes his nihstena he sceal fagenian swæ swæ his agnes. His weorc sculon ðæs wierðe beon þæt him oðre men onhyrien. Hi sceal tilian swæ to libbenne swæ he mæge ða adrugodan heortan geðwænan mid ðæm flowendan yðum his lare. He sceal geleornian þæt he gewunige to singallecum gebedum, oð he ongiete ðæt he mæge abiddan æt Gode þæt he onginne, swelce him mon to cweðe:

given up his own vices, how can he doctor the minds of other men, while he has in his own mind many open wounds? The doctor is much too bold and shameless who visits the houses of other men, undertaking to cure them, and has on his own face an open wound unhealed.

X. What kind of a man he is to be who is to rule.

But every effort is to be made to induce him to undertake the office of bishop who mortifies his body with many hardships, and lives spiritually, and regards not the pleasures of this world, nor dreads any worldly trouble, but loves the will of God alone. It is befitting for such a disposition, not for weakness of body or mere worldly